OpenLLM-France/wikimedia huggingface dataset:
# Cantó d'Angers-Est

El cantó d'Angers-Est és una antiga divisió administrativa francesa del departament de Maine i Loira, situat al districte d'Angers. Té 3 municipis i el cap es Angers. Va desaparèixer el 2015.

## Municipis

* Angers (part)
* Le Plessis-Grammoire
* Saint-Barthélemy-d'Anjou

## Història

Llista dels consellers generals successius :
| Data d'elecció | Identitat | Partit |
| 1973-1988 | Jean Monnier | PS, després divers gauche |
| 1988-1998 | Jean-Claude Antonini | PS |
| 1998-2015 | Gérard Pilet | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| - | - | - | - | - | 29.239 | 27.823 |
| A partir de 1990: Població sense dobles comptes |||||||
# Cantó de Marly-le-Roi

El cantó de Marly-le-Roi és un antic cantó francès del departament d'Yvelines, que estava situat al districte de Saint-Germain-en-Laye. Comptava amb 3 municipis i el cap era Marly-le-Roi.
Va desaparèixer al 2015 i el seu territori es va dividir entre el cantó de Chatou i el cantó de Le Chesnay.

## Municipis

* Louveciennes
* Marly-le-Roi
* Le Port-Marly

## Història

Llista dels consellers generals successius :
| Data d'elecció | Identitat | Partit |
| 1945-1949 | Julien Laparlière | SFIO |
| 1949-1964 | Marcel Pourtout | RPF, després CNIP |
| 1964-1967 | Raymond Gilles | Sense etiqueta |
| 1967-1979 | Jean Béranger | radical, després MRG |
| 1979- | Pierre Lequiller | UDF, després UMP |
| les dades anteriors no són pas conegudes ||||
# Emil Max Gaissert

Emil Max Gaissert (Barcelona, 22 de juny de 1883 - Barcelona, 11 de juliol de 1946) fou un futbolista catalano-suís de la dècada de 1900.
Era fill d'Émile Gaissert, un comerciant suís que es traslladà a Barcelona per motius laborals. Émile Gaissert era oncle de Joan Gamper, el qual era, per tant, cosí d'Emil Max Gaissert. Va ser inscrit al consolat de Suïssa a Barcelona l'any 1903. Va jugar al Barça entre 1902 i 1904.

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 3 «Los suizos y el FC Barcelona (primera parte)». CIHEFE. Arxivat de l'original el 2022-09-01. [Consulta: 17 febrer 2016].
# Hostal de la Muga

L'Hostal de la Muga és un edifici del municipi d'Albanyà inclòs en l'Inventari del Patrimoni Arquitectònic de Catalunya.

## Descripció

Masia situada a tocar la frontera francesa, a prop de l'església de Sant Corneli de Ribelles. Aquest edifici de planta rectangular, avui dia en avançat estat de ruïna, estava format per diferents cossos, amb diferents alçats. Tota la construcció era feta amb pedra vermellosa de la zona, tallada de manera irregular. Les obertures són rectangulars en la seva majoria, exceptuant alguna porta en arc de mig punt o la volta de canó que sosté la terrassa del primer pis a la façana principal. A l'interior encara es conserva en alguns espais l'embigat de cairats. Del conjunt cal destacar la pallissa annexa, construïda amb els mateixos materials que l'hostal, de planta rectangular amb teulat a dues vessants, i una porta d'accés en arc rebaixat i una finestra al primer pis de mig punt. Quan el 1992 va faltar el Met de la Muga, el darrer estadant, els propietaris el van deixar en l'abandó més absolut fins que ha esdevingut la ruïna actual (2020).

## Història

Aquest hostal tan apartat era un lloc mític freqüentat per excursionistes, romeus del Vallespir assistents a l'Aplec dels Francesos, contrabandistes, forces armades i maquis. Quico Sabater fou un maquis que continuà lluitant després de la fi de la Guerra Civil Espanyola el 1939. Sabater comandà un grup de guerrillers que des del sud de França feia incursions a Catalunya. Durant els anys 1956, 1957 i durant la seva última incursió l'any 1959, Quico Sabater va fer servir la ruta de l'Hostal de la Muga; tenia casa seva a menys de dos quilòmetres de la frontera. Podia baixar directament al riu Muga que el portava a Albanyà. En la ruta que es coneix com la de l'últim viatge, el 31 de desembre de 1959 sortí de la Canova Loubette (Vila-roja, Vallespir) cap a l'Hostal de la Muga, passà prop de Sant Julià de Ribelles, pel coll de Principi, pel coll de Bassegoda i per Lliurona, fins a Falgars.

## Referències

* 1 2 Jaile Casademont, Nil. A peu per l'Alta Garrotxa 17 itineraris. 1a. ed. Valls [Tarragona]: Cossetània, 2010, p. 134. ISBN 978-84-9791-596-0.
* 1 2 «Hostal de la Muga». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 gener 2014].
* ↑ «Aplec | Amics de Sant Aniol d'Aguja». [Consulta: 21 desembre 2021].
# Anantnag

Anantnag (caixmiri: अनंतनाग, اننتناگ /Anaṁtnāg/, que vol dir "lloc de fonts i llacs") és una ciutat i municipi de l'estat de Jammu i Caixmir, capital del districte d'Anantnag. És la tercera ciutat de l'estat per superfície. La seva població (cens del 2001) era de 182.437 habitants. Inclou nombrosos temples i és considerada ciutat santa de l'hinduisme.

## Enllaços externs

* Portal del districte
# Rectoria de Terrades

Rectoria de Terrades és un edifici del municipi de Terrades (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situada dins del nucli urbà de la població de Terrades, al bell mig del terme, al carrer de l'Oli.
Edifici cantoner rehabilitat de planta més o menys rectangular, format per dos cossos adossats i distribuït en planta baixa i dos pisos.
La façana principal presenta un portal d'accés rectangular, amb els brancals bastits amb carreus de pedra ben desbastats i la llinda plana sostinguda amb permòdols. Presenta la següent inscripció, "ANNO 1800 ECCE POST BEUUM NOVITER A R. PETRO VILA H(·) REFECTA FUI", la qual sembla que fa referència a una reforma. Al costat hi ha un portal rectangular amb l'emmarcament refet. Del pis destaca la finestra situada damunt la porta, de la mateixa tipologia que el portal, tot i que la llinda ha estat reparada. Al seu costat hi ha una finestra balconera i una de simple, ambdues amb la llinda restituïda i els brancals fets de pedra. L'única obertura de la segona planta està bastida amb maons. El coronament de la façana ha estat reformat recentment mitjançant un plafó d'obra de color grana.
La construcció és bastida en pedra desbastada i sense treballar disposada regularment.

## Història

L'edifici de l'antiga rectoria va ser bastit vers el XVIII i reformada posteriorment el 1800, tal como ho testimonia la data que es troba a la llinda de la porta principal, on hom pot llegir ANNO 1800 ECCE POST BEUUM NOVITER A R. PETRO VILA H(·) REFECTA FUI.
Actualment ha estat rehabilitada per ser destinada a habitatge.

## Referències

* 1 2 3 4 5 «Rectoria de Terrades». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Atles (satèl·lit)

Atles és una de les llunes del planeta Saturn, anomenada també Saturn XV.
Atles orbita a prop de la vora externa de l'anell A de Saturn, del qual pareix un satèl·lit pastor. A més, el 2004, es va descobrir un anell dèbil i prim, temporalment anomenat Anell R/2004 S'1, en la mateixa òrbita d'Atles.
Va ser descobert per Richard J. Terrile el 1980 en les fotografies preses pel Voyager 1 durant la seva trobada amb Saturn, i va rebre la designació provisional 1980 S$_{28}$. El 1983, va ser batejat oficialment amb el nom del tità Atles.
Les imatges d'alta resolució realitzades en juny del 2005 mostren una lluna amb un gran bombament equatorial.

## Galeria

* Fotografia feta per la sonda Cassini el 12 de juny de 2007 on es veu el pol sud d'Atles
* Fotografia feta per la Voyager 1

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
Viccionari
# Cantó d'Angers-Oest

El cantó d'Angers-Oest és una antiga divisió administrativa francesa del departament de Maine i Loira, situat al districte d'Angers. Té 3 municipis i el cap es Angers. Va desaparèixer el 2015.

## Municipis

* Angers (part)
* Beaucouzé
* Bouchemaine

## Història

Llista dels consellers generals successius :
| Data d'elecció | Identitat | Partit |
| 1945-1949 | Germaine Canonne | SFIO |
| 1949-1955 | Yves Bourbeillon | RPF |
| 1955-1998 | Jean Turc | CNI, després UDF |
| 1998-2011 | Hervé Carré | PS, després sense etiqueta |
| 2011-2015 | Fatimata Amy | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| - | - | - | - | - | 34.559 | 34.119 |
| A partir de 1990: Població sense dobles comptes |||||||
# Cantó d'Angers-Nord

El cantó d'Angers-Nord és una antiga divisió administrativa francesa del departament de Maine i Loira, situat al districte d'Angers. Té 7 municipis i el cap es Angers. Va desaparèixer el 2015.

## Municipis

* Angers (part)
* Cantenay-Épinard
* La Meignanne
* La Membrolle-sur-Longuenée
* Le Plessis-Macé
* Montreuil-Juigné
* Saint-Lambert-la-Potherie

## Història

Llista dels consellers generals successius :
| Data d'elecció | Identitat | Partit |
| 1945-1994 | Jean Sauvage | MRP, després CD, després UDF-CDS |
| 1994-2001 | Robert Robin | PS |
| 2001-2015 | Jean-Luc Rotureau | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| - | - | - | - | - | 24.732 | 26.420 |
| A partir de 1990: Població sense dobles comptes |||||||
# Castellot d'Avinyonet

Castellot d'Avinyonet és una torre del municipi d'Avinyonet de Puigventós inclosa en l'Inventari del Patrimoni Arquitectònic de Catalunya.

## Descripció

Torre de planta circular els murs de la qual no sobresurten més de quaranta centímetres en l'actualitat. Està formada per grans pedres sense treballar i unides entre si per argamassa. Es podria tractar d'una torre de guaita d'època romana o bé formés part d'una torre de vigilància propera al castell medieval.

## Referències

* ↑ «Castellot d'Avinyonet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 gener 2014].
# Anastàsia de Rússia (gran duquessa de Mecklenburg-Schwerin)

Anastàsia de Rússia (Peterhoff, 28 de juliol de 1860 - Eze, França, 1922) fou una Gran duquessa de Rússia que es convertí en gran duquessa de Mecklenburg-Schwerin pel seu matrimoni amb el gran duc sobirà d'aquest territori de l'Alemanya septentrional.
Nascuda el 1860 al palau imperial de Peterhoff als voltants de Sant Petersburg. Anastàsia era la segona filla del gran duc Miquel de Rússia i de la princesa Cecília de Baden. La gran duquessa era neta del tsar Nicolau I de Rússia i de la princesa Carlota de Prússia per part de pare, mentre que per part de mare ho era del gran duc Leopold I de Baden i de la princesa Sofia de Suècia.
El 24 de gener de 1879 la gran duquessa contragué matrimoni amb el gran duc Frederic Francesc III de Mecklenburg-Schwerin al Palau d'Hivern de Sant Petersburg. Frederic Francesc era fill del gran duc Frederic Francesc II de Mecklenburg-Schwerin i de la princesa Anna de Hessen-Darmstadt.
La parella s'instal·là a Schwerin i l'any 1883 esdevingueren gran ducs sobirans. La parella tingué tres fills:
* SAR la duquessa Alexandrina de Mecklenburg-Schwerin, reina de Dinamarca, nascuda el 1880 a Schwerin i morta el 1956 a Copenhaguen. Es casà amb el rei Cristià X de Dinamarca l'any 1898 a Canes.
* SAR el gran duc Frederic Francesc IV de Mecklenburg-Schwerin nascut el 1882 a Schwerin i mort el 1945 a Flensburg. Es casà amb la princesa Alexandra de Hannover.
* SAR la duquessa Cecília de Mecklenburg-Schwerin nascuda a Schwerin el 1887 i morta el 1954 a Bad Kissingen (Baden-Württemberg). Es casà a Berlín l'any 1905 amb el príncep hereu Guillem de Prússia
El seu matrimoni no fou especialment feliç i existeixen raons fonamentades per creure que el seu marit se suïcidà a la seva vil·la de la Costa Blava l'any 1897. El gran duc patia asma crònica i malgrat que la seva malaltia no era especialment greu tenia una gran por al futur que la malaltia li oferia. L'any 1897 fou atropellat per un automòbil sota el qual molt probablement es llançà per tal de suïcidar-se.
# Mas Requesens

Mas Requesens és una masia del municipi de Vilafant (Alt Empordà) inclosa en l'Inventari del Patrimoni Arquitectònic de Catalunya.

## Descripció

Està situat a l'entrada del poble per la part de llevant, tocant a l'antiga carretera de Figueres i limitant a llevant amb el rec d'en Serra. És una masia de tipus basilical, amb portal adovellat i una finestra gòtica tardana decorada amb un arabesc calat i amb relleus vegetals. A la llinda d'aquesta finestra principal hi ha la inscripció "In omnibus operibus tuis memorare novissima" (En totes les teves obres recorda't de les darreries). També hi ha les lletres JHS i MA amb un cap d'àngel a cada costat. La finestra està rematada amb un escut senzill, amb una creu i la lletra R. Damunt de l'escut hi ha una inscripció que diu "Fonc posada 12 de juny de 1542". També són destacables dues finestres amb impostes decorades. Una torna a repetir l'escut i la lletra R i porta la inscripció 1602. L'altra porta la inscripció "Primum Querite Regnum Dei" (Cal cercar primer el regne de Déu).
A la planta baixa hi ha unes voltes de canó a quatre punts de gran amplada fetes de rajola i vestigis de portes d'escassa altura. Sobre una porta figura la inscripció "Opera tua manifesto te Faciunt" (Per les teves obres et coneixeran) i una altra que diu "In domino confido" (Confio en el senyor).

## Referències

* 1 2 «Mas Requesens». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Cantó de Baugé

El cantó de Baugé és una antiga divisió administrativa francesa del departament de Maine i Loira, situat al districte de Saumur. Comptava amb 14 municipis i la seu administrativa era Baugé. Va ser abolit el 2015.

## Municipis

* Baugé
* Bocé
* Chartrené
* Cheviré-le-Rouge
* Clefs-Val d'Anjou
* Cuon
* Échemiré
* Fougeré
* Le Guédeniau
* Le Vieil-Baugé
* Montpollin
* Pontigné
* Saint-Martin-d'Arcé
* Saint-Quentin-lès-Beaurepaire

## Història

Llista dels consellers generals successius :
| Data d'elecció | Identitat | Partit |
| 1945-1958 | Xavier Thuau | Divers droite |
| 1958-1973 | Adolphe Sirodeau | UNR, després Divers droite |
| 1973-1979 | Hubert Bourgeois | Divers droite |
| 1979-1985 | Alain Chaslerie | PS |
| 1985-1992 | Pierre Salvetat | UDF-CDS |
| 1992-2004 | Pierre Guibert | PS |
| 2004-2011 | Régis Dangremont | PS |
| 2011-2015 | Philippe Chalopin | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 10.254 | 10.864 | 10.313 | 10.441 | 10.329 | 10.516 | 11.608 |
| A partir de 1990: Població sense dobles comptes |||||||
# Cantó d'Angers-Trélazé

El cantó d'Angers-Trélazé és una antiga divisió administrativa francesa del departament de Maine i Loira, situat al districte d'Angers. Té 5 municipis i el cap es Angers. Va desaparèixer el 2015.

## Municipis

* Andard
* Angers (part)
* Brain-sur-l'Authion
* Sarrigné
* Trélazé

## Història

Llista dels consellers generals successius :
| Data d'elecció | Identitat | Partit |
| 1973-1998 | Hubert Grimault | UDF-CDS |
| 1998-2007 | Marc Goua | PS |
| 2007-2015 | Grégory Blanc | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| - | - | - | - | - | 28.497 | 30.232 |
| A partir de 1990: Població sense dobles comptes |||||||
# Jay Grdina

John G "Jay" Grdina (Ohio, 11 d'octubre de 1967) és un actor porno i empresari de la indústria pornogràfica estatunidenc; la seva família és d'origen croat de Karlovac. Sovint ha fet servir el pseudònim Justin Sterling, amb el qual és especialment conegut. L'any 2000 va fundar, conjuntament amb Jenna Jameson (amb qui posteriorment es casaria i divorciaria), la productora especialitzada en pel·lícules porno d'alt pressupost ClubJenna, que en 2006 van vendre a Playboy.

## Premis

* 2005 AVN Award: "Millor actor - Film" (The Masseuse)
* 2005 AVN Award: "Millor escena de sexe en parella - Film" (The Masseuse with Jenna Jameson).
* 2005 AVN Award: "Millor edició - Video" (Bella Loves Jenna)
* 2006 AVN Award: "Millor edició - Video" (Provocateur)
* 2007 AVN Award: "Millor actor" (Janine Loves Jenna)

## Referències

* ↑ http://cdn.digitalcity.com/tmz_documents/jameson_divorce.pdf Arxivat 2012-06-26 a Wayback Machine.
* ↑ Brand Access ForumMay 8, 2006 Los Angeles, Califòrnia speaker profile. Archived from on 2006-05-08 by the Internet Archive
* 1 2 "The (Porn) Player" Arxivat 2012-07-19 a Wayback Machine., per Matthew Miller, Forbes magazine, 4 de juliol de 2005 (anglès)
* ↑ http://www.jutarnji.hr/novi-broj-magazina-svijet-uz-nedjeljni-jutarnji--niste-culi-za-nju--iva-mihalic-postat-ce-nasa-najveca-zvijezda/1005777/ Arxivat 2012-06-23 a Wayback Machine.
* ↑ «El imperio de Jenna, la reina del porno» (en castellà). El Tiempo, 11-11-2009. [Consulta: 16 desembre 2024].

## Enllaços externs

* "Jenna Jameson's husband accused of assault" Arxivat 2007-10-12 at Archive.is, per Brian Powell i Mike Sakal, East Valley Tribune, 3 d'agost de 2006 (anglès)
* Jay Grdina a l'Adult Film Database
# Anatoliko Sélino

Anatoliko Sélino (grec Ανατολικό Σέλινο) és un municipi al sud-oest de l'illa grega de Creta, a la prefectura de Khanià. Té una població d'uns 1500 habitants.
La capital del municipi és Kàmbanos (Kámpanos).
Altres pobles del municipi són Seliniotikos Gyros, Àgia Irini, Epanochori, Prines, Tsiskiana, Argastiri, Skafi, Pera Skafi, Maralia, Agriles, Livada, Rodovani, Kamaria, Maza, Temenia, Papadiana, Strati, Moni, Súgia, Livadas i Koustogerako.
Al seu territori hi ha la Gorja d'Àgia Irini i les restes de les antigues ciutats d'Elir, Lissos, Irtakina i Suia.
# Hamlet (pel·lícula de 1948)

Hamlet és una pel·lícula britànica de 1948 dirigida i interpretada per Laurence Olivier, basada en l'obra de teatre de William Shakespeare.
Es tracta del segon film d'Olivier com a director, i també del seu segon Shakespeare dels tres que va interpretar a la pantalla gran (Henry V, Hamlet i Ricard III).
La pel·lícula va rebre set nominacions a l'Oscar, de les quals en va rebre quatre: millor actor (per Laurence Olivier), millor direcció artística, millor vestuari i millor pel·lícula; va ser també la primera pel·lícula britànica que en aconseguir aquest últim.

## Argument

Helsingør, a la Dinamarca medieval. El jove príncep Hamlet, enamorat d'Ofèlia, ha de venjar la mort del seu pare, assassinat pel seu propi germà Claudi, qui li va robar el tron i es va casar amb la seva vídua (la reina Gertrudis). Per a aconseguir-ho, Hamlet es farà passar per boig i recrearà els fets en una obra teatral que representarà una companyia de comediants errants.

## Repartiment

* Laurence Olivier: Hamlet, príncep de Dinamarca
* Jean Simmons: Ofèlia
* Basil Sydney: Claudi, el rei
* Eileen Herlie: Gertrudis, la reina
* Peter Cushing: Osric
* John Laurie: Francisco
* Esmond Knight: Bernardo
* Anthony Quayle: Marcellus
* Niall MacGinnis: capità
* Harcourt Williams: primer actor
* Patrick Troughton: actor que fa de rei
* Tony Tarver: actor que fa de reina
* Stanley Holloway: enterrador
* Russell Thorndike: sacerdot
* Norman Wooland: Horatio, l'amic de Hamlet
* Felix Aylmer: Polonius, Lord Chamberlain
* Terence Morgan: Laertes, fill de Polonius
* Christopher Lee: portador de llança (no surt als crèdits)

## Premis i nominacions

D'entre tots els guardons a què va optar la pel·lícula, destaquen:

### Premis

* Oscar al millor actor per Laurence Olivier
* Oscar a la millor direcció artística i decoració en blanc i negre per Roger K. Furse i Carmen Dillon
* Oscar al millor vestuari en blanc i negre per Roger K. Furse
* Oscar a la millor pel·lícula, acceptat per Robert Montgomery doncs Laurence Olivier no era present en aquell moment
* BAFTA a la millor pel·lícula
* Globus d'Or a la millor pel·lícula estrangera
* Globus d'Or al millor actor dramàtic per Laurence Olivier
* Festival Internacional de Cinema de Venècia: Lleó d'Or per Laurence Olivier i Copa Volpi a la millor actriu per Jean Simmons

### Nominacions

* Oscar a la millor actriu secundària per Jean Simmons
* Oscar al millor director per Laurence Olivier
* Oscar a la millor banda sonora per William Walton
* BAFTA a la millor pel·lícula britànica

## Referències

* ↑ «Hamlet». The New York Times.
* ↑ Nominacions i premis, a IMDb (anglès)

## Enllaços externs

* Fitxa de la pel·lícula a DeCine21 (castellà)
* Anàlisi de la pel·lícula a ScreenOnLine (anglès)
* Crítica de la pel·lícula a TheCriterionCollection (anglès)
Viccionari
# Cantó de Chemillé

El cantó de Chemillé és una antiga divisió administrativa francesa del departament de Maine i Loira, situat al districte de Cholet. Té 9 municipis i el cap es Chemillé-Melay. A partir d'abril de 2015, és integrat al nou cantó de Chemillé-Melay.

## Municipis

* Chemillé-Melay
* La Chapelle-Rousselin
* Cossé-d'Anjou
* La Jumellière
* Neuvy-en-Mauges
* Saint-Georges-des-Gardes
* Saint-Lézin
* Sainte-Christine
* La Tourlandry

## Història

Llista dels consellers generals successius :
| Data d'elecció | Identitat | Partit |
| 1945-1958 | Joseph Barbary | Divers droite, després RPF, després MRP, després RS |
| 1958-1976 | Hubert de Polignac | Divers droite |
| 1976-1994 | Jean Chalopin | UDR, després RPR |
| 1994-2001 | André Rochard | Divers droite |
| 2001-2015 | Michel Mignard | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 11.413 | 11.806 | 12.134 | 13.324 | 14.104 | 14.279 | 16.275 |
| A partir de 1990: Població sense dobles comptes |||||||
# Cantó de Châteauneuf-sur-Sarthe

El cantó de Châteauneuf-sur-Sarthe és una antiga divisió administrativa francesa del departament de Maine i Loira. Té 15 municipis i el cap es Châteauneuf-sur-Sarthe. Va desaparèixer el 2015.

## Municipis

* Brissarthe
* Champigné
* Champteussé-sur-Baconne
* Châteauneuf-sur-Sarthe
* Chemiré-sur-Sarthe
* Chenillé-Changé
* Cherré
* Contigné
* Juvardeil
* Marigné
* Miré
* Querré
* Sceaux-d'Anjou
* Sœurdres
* Thorigné-d'Anjou

## Història

Llista dels consellers generals successius :
| Data d'elecció | Identitat | Partit |
| 1945-1958 | Victor Deneau | radical |
| 1958-1988 | Raymond Roinard | Divers droite |
| 1988-2001 | Yves Constantin | UDF |
| 2001-2015 | Paul Jeanneteau | UDF, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 7.976 | 8.645 | 9.042 | 10.149 | 10.078 | 10.226 | 12.713 |
| A partir de 1990: Població sense dobles comptes |||||||